Promoció dels Escacs – Flancderei\nPromoció dels Escacs\nAlbert, Nèstor i els nens de l’Escola al programa radiofònic Cooltura Escacs\nTecnificació d’Escacs i Trobada sots-8 al Vallès Oriental (CEVO)\nPromoció dels EscacsTrobades d'Escacs\nDissabte 19 de maig al matí es va organitzar l’anual tecnificació d’escacs del CEVO, al Centre Cultural “La Torreta” de Montmeló, amb prop d’una vintena de nenes i nenes des dels 6 fins als 12 anys. Repartits en tres grups, en Marc, la Laura i en Nèstor s’han distribuït als participants en funció de l’edat i el nivell.\nA la tarda a Llinars s’ha celebrat una trobada sots 8 on s’han jugat unes partides amistoses i on tots els participants han rebut una medalla de participació.\nBases Tecnificació CEVO 2018\nBases Trobada sub8 CEVO 2018\nParc de Nadal 2016\nActivitats FlancdereiPromoció dels Escacs\nEls dies 27, 28 i 29 estem al Parc de Nadal de 16h a 20h. El dia 29 s’organitzant activitats escolars dirigides principalment als nens i nenes de l’Escola d’Escacs.\nSimultànies a la Festa Major de Vilanova ( 20/8/16)\n25/08/16 Un any més, aquest cop en dissabte a les 18h., el nostre MC Marc Ortega va fer unes simultànies a la Festa Major de Vilanova del Vallès. Més d’una vintena de participants, molts menors de 12 anys, van poder disputar una partida amb el Marc qui no va perdre cap partida.\nVídeo sobre el dissabte 20 d’agost de la Festa Major 2016 (minut 3)\nFesta Major de Montmeló 2016\nDiumenge dia 3 de Juliol a les 11h del matí als jardins de la Torreta es van disputar les tradicionals partides d’escacs de Festa Major. Una activitat dirigida a la gent del poble que va omplir l’espai destinat als escacs. Des dels 5 anys fins els més veterants, tots van gaudir d’un matí escaquístic amb un caire amistós i de Festa Major.\nParc de Nadal 2015 i Social de Ràpides.\nEls dies 28, 29 i 30 vam estar al Parc de Nadal de 16h a 20h. El dia 30 es van organitzar activitats escolars dirigides principalment als nens i nenes de l’Escola d’Escacs.\nEl dimecres dia 30 a partir de les 20h els socis de l’Entitat van disputar un partidet de basket que va acabar en un empat cupaire. Després de l’amic invisible on es va premiar el regal més original, i després d’unes Ràpides de Nadal ens vam acomiadar de l’any 2015 amb una copa de cava.\nSimultànies d’escacs a la Festa Major de Vilanova 2015\nPer cinquè any consecutiu hem estat a la Festa Major de Vilanova, on en Marc Ortega ha fet unes simultànies avui diumenge 23 a les 18.30h a la plaça Pau Casals. La participació ha estat un èxit amb 24 taulers i la presencia de molt jovent. Les úniques taules les ha assolit la Sandra Cortés, la única jugadora participant que s’ha endut un bonic trofeu. Entre els menors de dotze anys han destacat en Xavi Martí , en Biel Hidalgo i en Dani Ruíz. Els tres han estat convidats a una jornada de tecnificació del Vallès Oriental.\nTrobada d’iniciació sub-8 i jornada de tecnificació sub12\nComisions EscolarsPromoció dels Escacs\nOrganitza: Comissió d’Escacs del Consell Esportiu del Vallès Oriental\nEl lloc de la trobada serà:\nPavelló Annex de Llinars del Vallès, Passeig Europa de les Nacions s/n.\nDia i Horari: Dissabte 6 de juny a les 16:15 fins les 19:00 h. (A les 17:30 h està prevista una\naturada perquè els participants puguin gaudir d’un petit brenar que anirà a càrrec de\nTECNIFICACIÓ D’ESCACS Grup Sub 12 ( elo < 1800)\nHoraris i seu:\nLa jornada de tecnificació serà a Montmeló:\nCentre Cultural “La Torreta”\nCarrer Folch i Torres s/n\nAl costat del camp de futbol.\nDissabte 6 de juny a les 9.30\nDescans: 11:00 h .\nContinuar a les 11:30 fins les 13:00 h.\nMonitor principal: MC Marc Ortega.\nParc de Nadal 2014-15\nUn any més el Clu\nb d’Escacs Montmeló ha estat present el 29 i 30 de desembre en el Pavelló Municipal d’Esports celebtant les festes nadalenques. En el torneig escolar la Lucia, el Xavi i la Natàlia es van endur un dolç record.\nSimultànies a la Festa Major de Vilanova del Vallès\nDemà 24 d’agost, el mestre català Marc Ortega del club d’escacs Montmeló farà unes simultànies a la Festa Major de Vilanova del Vallès.


El conseller Pelegrí inaugura la Fira Mercat del Ram de Tordera - maresme360 - Portal de notícies de la comarca del Maresme\nInicioEl conseller Pelegrí inaugura la Fira Mercat del Ram de Tordera\nEl conseller Pelegrí inaugura la Fira Mercat del Ram de Tordera\n15 abril, 2011 Redacció General 0\nLa 34ena edició de la Fira Mercat del Ram de Tordera ha obert les seves portes aquest divendres a la tarda. El conseller d’agricultura, ramaderia, pesca, alimentació i medi natural, Josep Maria Pelegrí i l’alcalde de la població, Joan Carles García, han estat els encarregats de tallar la cinta inaugural. Després han visitat els expositors acompanyats de diversos regidors del consistori torderenc\nL’alcalde ha destacat la importància que té el fet de celebrar la Fira Mercat del Ram en un moment de crisi econòmica com l’actual ja que “això demostra que a Tordera hi ha gent preparada per aixecar el país”. García també s’ha referit al protagonisme que ha adquirit l’empresariat local en l’edició d’enguany i a l’augment d’expositors.\nPer la seva banda el conseller Josep María Pelegrí també s’ha subratllat el fet que en un moment econòmic complicat es pugui celebrar una Fira com la de Tordera ja que “demostra el dinamisme econòmic de Tordera i d’alguns municipis del voltant” i ha recordat el seu origen ramader.\nL’edició d’enguany compta amb més d’un centenar d’expositors de tots els sectors de mercat. El recinte firal també acull un espai per a l’artesania i per la Mostra d’associacionisme Local, on les entitats de la població donen a conèixer la seva tasca. Algunes de les activitats són l’organització d’un concurs de fotografia, un concurs de pintura ràpida, passejades amb cavall, l’exposició de motos clàssiques, una gimcana de medi ambient, tallers de neules i de xocolata, una desfilada canina o jocs inflables. A més, coincidint amb la proximitat de Sant Jordi, la Fira també acull activitats de caràcter literari, com l’hora del conte o el taller de conta-contes.\nL’horari d’obertura de la Fira Mercat del Ram és de 10 del matí a 9 del vespre. L’entrada és gratuïta.\nEsquerra de Malgrat presenta aquest divendres la llista per a les properes municipals\nAquest dissabte tindrem ambient assolellat amb alguns núvols baixos a prop de la Serralada Litoral


Qatar: una nova llei governamental imposa més restriccions a la llibertat d'expressió Qatar: una nova llei governamental imposa més restriccions a la llibertat d'expressió\nAmb prou feines dos anys després de l'adhesió de Qatar al Pacte Internacional de Drets Civils i Polítics (PIDCP), una nova llei de redacció imprecisa que penalitza una àmplia diversitat d'activitats relacionades amb el discurs i la publicació imposa considerables restriccions a la llibertat d'expressió al país; així ho ha manifestat avui Amnistia Internacional.\nPromulgada per l'emir Tamim bin Hamad Al Thani, aquesta llei modifica el Codi Penal afegint una nova disposició, l'article 136 bis, que permet empresonar "qualsevol persona que emeti, publiqui o reediti rumors, afirmacions o notícies tendencioses, o propaganda incendiària, dins i fora del país amb la intenció de perjudicar els interessos nacionals, agitar l'opinió púbica o menyscabar el sistema social o el sistema públic de l'Estat".\n"Aquesta llei, de fet, assenyala un preocupant pas enrere en els compromisos contrets fa dos anys per garantir el dret a la llibertat d'expressió. Qatar ja té un gran nombre de lleis repressives, però la nova legislació suposa un altre dur cop per a la llibertat d'expressió al país i és una violació flagrant del dret internacional dels drets humans", ha afirmat Lynn Maalouf, directora d'investigació d'Amnistia Internacional per al Pròxim Orient.\n"És profundament preocupant que l'emir de Qatar aprovilegislació que pot utilitzar-se per silenciar la crítica pacífica. Les autoritats de Qatar haurien de derogar aquestes lleis, en compliment de les seves obligacions jurídiques internacionals, i no afegir-ne més."\nSegons la nova llei, les emissions o publicacions "tendencioses" podran castigar-se amb la presó i una multa de 100.000 rials (uns 25.000 euros). Això contravé el PIDCP, al qual Qatar es va adherir el 2018 i el seu article 19, que garanteix el dret a buscar, rebre i difondre informacions i idees.\nMés lleis restrictives amb la llibertat d'expressió\nEl text íntegre de la llei, examinat per Amnistia Internacional, es va publicar el 19 de gener i havia estat emès per l'emir uns dies abans, el 8 de gener.\nEl 18 de gener, el periòdic de Qatar Al Raya va publicar un informe molt precís sobre la nova llei. L'article reproduïa el contingut de la llei i es limitava a resumir-ne algunes disposicions, sense cap comentari o anàlisi editorial. Encara que alguns enunciats no coincideixen del tot amb el text final, els detalls bàsics són correctes, inclosa una encertada referència a la possible condemna a cinc anys de presó per "agitar l'opinió púbica". No obstant això, a les 24 hores, el diari va emetre una disculpa per publicar la notícia, expressant el seu pesar per "haver provocat una polèmica", la va eliminar del seu lloc web i les xarxes socials i va afirmar que havia obtingut el text "d'una font no oficial i que l'havia publicat sense confirmar-ho amb les autoritats".\nA Qatar ja existeixen lleis que imposen restriccions arbitràries sobre la llibertat d'expressió, com la Llei d'impremta i publicació, del 1979, i la Llei contra delictes comesos mitjançant tecnologies de la informació, de 2014. El 2012, el poeta de Qatar Mohammed al Ajami va ser condemnat a un llarg període de presó per recitar un poema crític amb l'emir a casa seva quan vivia a l'estranger. Va quedar en llibertat més de quatre anys més tard, en ser indultat.\nExisteixen motius de preocupació més amplis sobre l'historial de Qatar en drets humans, en concret sobre el tracte que reben treballadors i treballadores migrants al país. La setmana passada, després que Qatar anunciés una nova llei que suprimirà el requisit d'un permís de sortida per a les persones migrants que treballen en el servei domèstic, el Ministeri d'Interior va declarar que, no obstant això, seguiria aplicant sancions econòmiques i migratòries als treballadors i treballadores del servei domèstic que marxin sense el permís del seu ocupador o ocupadora, tot i que article de la llei les autoritzi.


Càritas Diocesana d’Urgell ha rebut la certificació de qualitat en la gestió ISO 9001:2015, en aquest cas, en l’àmbit de l’acció social amb persones en risc d’exclusió, que ha estat atorgada per Bureau Veritas Certification. D’aquesta manera, l’entitat caritativa d’Urgell ha vist com ha estat reconeguda la seva qualitat en la gestió de la participació comunitària, realitzada a través del voluntariat i de les accions de sensibilització, en els Centres de Càritas a Balaguer i a la Seu d’Urgell. Aquests dos centres coordinen, orienten, promouen i potencien l’acció caritativa i social de l’Església a la Diòcesi d’Urgell i són un motor de creixement pels altres centres de Càritas.\nAquesta certificació confirma les bones pràctiques de Càritas Diocesana d’Urgell i reconeix la maduresa i eficàcia del seu Sistema de Gestió ISO:9001:2015, al mateix temps que ratifica el seu compromís amb la millora continua. També es reconeix internacionalment l’esforç i la dedicació de tot l’equip de Càritas Diocesana d’Urgell per oferir respostes eficaces a les necessitats dels nostres participants, voluntaris y col·laboradors i reafirma la seva decidida orientació cap a l’excel·lència. Bureau Veritas Certification és primera entitat privada de Certificació a Espanya.


Els alevins del Club Natació Quart de Poblet brillen en els Jocs Esportius\nEs va publicar el dilluns, 08 maig 2017\nEls jóvens esportistes del Club Natació Quart de Poblet van brillar, una vegada més, en una nova jornada de la Fase Provincial dels Jocs Esportius de la Comunitat Valenciana.\nEn esta ocasió, els alevins Jorge, Nico i Samuel van demostrar el seu nivell competitiu en la sèptima jornada d'esta fase provincial en les proves de 1500 metres lliures.\nSi seguixen amb esta progressió, els jóvens del CN Quart continuaran oferint moltes alegries a Quart de Poblet en les diferents cites en què participen.\nSofía Camacho aconseguix el segon lloc a Gandia\nSofía Camacho va ser l'esportista més destacada del Club Natació de Quart de Poblet en la sexta jornada de la Lliga Promeses que va tindre lloc el passat cap de setmana a Gandia.\nLa jove nadadora va acabar en segona lloc en la seua competició, mentres que Onofre Bondia va ser quart en els 200 metres estils. També cal destacar a Nico Iglesias, Samuel Romero, Mario Vicens i Jorge Ramírez, ja que tots ells van acabar entre els set primers en els 400 estils.\nFinalment, Alain Alfaro, Guillermo Viejo i Diego Castelló van baixar les seues respectives marques i van demostrar que el treball realitzat dia rere dia dóna els seus fruits.\nEl Club Natació Quart de Poblet, de nou en marxa\nEs va publicar el dimarts, 21 març 2017\nEl Club Natació de Quart de Poblet va tornar ahir als entrenaments en la piscina municipal després d'una setmana marcada per les Falles i el descans per a afrontar amb energies la volta.\nLes ganes dels nadadors de la nostra localitat per tornar a ficar-se en la piscina són un gran estímul per a continuar treballant per l'esport després d'uns grans resultats en l'última cita esportiva que es va viure a Gandia fa unes setmanes.\nBrillant treball dels benjamins del Club Natació Quart\nEs va publicar el dilluns, 27 febrer 2017\nEls més jóvens del Club Natació Quart de Poblet van demostrar que el futur és seu després d'exhibir el seu excel·lent potencial en la Lliga Autonòmica Promeses - Jocs Esportius.\nLa piscina de Turís va ser l'escenari en què els nadadors benjamins de la nostra localitat van exhibir els seus avanços dels últims mesos en una cita en què van vindre esportistes de totes les escoles.\nPorta als xicotets d'entre 3 i 14 anys als cursets de natació de Quart de Poblet\nAmb el mes de febrer entrem en la 2a mitat de la temporada dels cursets de natació Dofins - Xiquets/es del Programa de l'Oferta Esportiva Municipal.\nDes de l'Àrea d'Esports volem destacar les nombroses inscripcions realitzades (811 fins a la data) tant per la població local com per poblacions veïnes (com Manises i Mislata, potser per ser les més pròximes).\nÉs un servici molt apreciat que va donant els seus fruits dia a dia. Si no ho has fet encara, unix-te a nosaltres. Passa't per l'oficina de l'Àrea d'Esports i informa't.\nEls infantils i júnior es lluïxen en el control de Natzaret\nEl Club Natació de Quart de Poblet va tindre el passat cap de setmana una altra cita amb l'esport. En este cas, els esportistes de la nostra localitat es van desplaçar al barri valencià de Natzaret per a participar en el control provincial en categories júnior i infantil.\nDe nou, com ja és habitual, traslladem la nostra felicitació als nadadors que van realitzar grans proves i van experimentar un gran creixement respecte a altres controls provincials.\nEls col·legis de Quart de Poblet realitzen la primera avaluació del Programa de Natació Escolar de la temporada\nUn total de 355 xiquets i xiquetes d'entre 3 i 12 anys participen en el Programa de Natació Escolar, que se celebra des del mes d'octubre fins maig. Durant l'última setmana de gener tots ells van passar la prova d'avaluació per a saber el seu nivell després d'haver transcorregut la mitat del curs.\nEls resultats obtinguts serviran per a passar de nivell i també per a millorar el nivell del grup que es configura després dels resultats. En el període d'avaluacions les persones interessades sol·liciten atenció de tutoria que es realitzarà en una següent sessió.\nEls alevins i benjamins del CN Quart xafen amb força\nLes categories inferiors del Club Natació Quart de Poblet estan predestinats a donar moltes alegries a l'esport del nostre municipi en els pròxims mesos de competició.\nCom ja succeïra amb els infantils i júniors en el control provincial de Castelló de fa una setmana, els més jóvens del club van tornar a brillar davant de les millors promeses de la província.\nAixí, els alevins i benjamins del CN Quart van donar una gran exhibició en la cita esportiva que es va viure dissabte passat en Oliva.\nEl Club Natació Quart de Poblet brilla en un nou control provincial a Castelló\nEl passat cap de setmana els nadadors del club local de Quart de Poblet van emprendre viatge per a participar en el tercer control provincial celebrat a Castelló.\nEls esportistes en categoria infantil i júnior van demostrar en esta nova cita que estan experimentant grans avanços en les diferents modalitats en què van participar.\nDe nou, es torna a demostrar que el Club Natació Quart de Poblet continua creixent i esta serà una gran temporada per a tots els seus membres.\nÈxit de la Trobada comarcal de natació en Quart de Poblet\nMés d'un centenar de nadadors en categories inferiors van participar dissabte passat en la Trobada comarcal que va tindre lloc en les instal·lacions de la piscina coberta de Quart de Poblet.\nEsportistes procedents de les escoles de Tragaleguas Manises, Xirivella, Aldaia i Quart de Poblet es van donar cita en la concentració que va servir per a veure les evolucions dels nadadors amb més futur de l'Horta Sud.\nManuel Díaz, regidor d'esports de l'Ajuntament de Quart de Poblet, va presenciar en directe la competició en què els integrants del Club Natació de la nostra localitat van ser protagonistes.


Revaloritzar el plàstic - Coòpolis\nRevaloritzar el plàstic\nGran part dels residus plàstics no s’acaben reciclant i són pocs els millors casos on es recupera l’energia, però de forma majoritària acaben on no han d’acabar: al mar. Cal afegir, a més, que bona part del material que es recicla s’infrarecicla ja que es fa amb qualitats molt baixes; per tant, ens trobem davant de sistemes integrats de gestió que cal millorar per trobar altres formes de valoritzar la matèria.\nDavant d’un ús intensiu de plàstic i de les conseqüències d’aquesta sobreproducció d’aquest material des de Holon ens hem plantejat el repte de la revalorització del plàstic, a partir del qual ens hem articulat per tal d’endegar diversos projectes que caminin cap a la resolució d’aquest repte.\nDes de la perspectiva del disseny estem activant projectes de prevenció i valorització de plàstics fora d’ús que es basen en els principis de l’economia circular i l’economia social i solidària, per tal de fer de la revalorització del plàstic en el sector del disseny un punt de palanca de producció i consum.\nCom es concreta en pràctiques la possibilitat de revaloritzar el plàstic?\nUn dels projectes que duem a terme és el de la fabricació d’ulleres a partir de plàstic revaloritzat. A partir del residu que ara mateix no s’està valoritzant es treballa amb el disseny descentralitzat i de producció local d’ulleres.\nLa maquinària per dur a terme les ulleres està feta pel taller Esfèrica a Barcelona.\nLa funda de les ulleres també està fet amb un polièster reciclat i es produeixen en un taller ocupacional, Ecosol.\nEl producte de les ulleres té dues vies interessants d’intervenció: per una banda, es recupera el plàstic per fer un producte útil i, per altra banda, es treballa per la sensibilització a partir del disseny, creant una nova estètica d’allò sostenible a partir d’aquesta producció mitjana, ja que no és artesana però tampoc no pren una dimensió industrial.\nInicialment era un projecte molt vinculat a la pedagogia i la sensibilització, i l’alumnat que participava dels tallers podia acabar amb unes ulleres fetes. Es varen dur a terme bastantes sessions formatives a escoles i universitats. La situació de la pandèmia, però, va fer baixar aquesta línia d’activitat del projecte.\nQuins impactes té el projecte en termes de l’objectiu de revalorització del plàstic?\nAl ser un producte molt visual ajuda a la sensibilització; aspira a ser atractiu i accessible tot i que és molt poc escalable perquè es fa molt poca producció -tot i que projectem que al llarg del 2022 es pugui escalar a una dimensió industrial- i, conseqüentment, es revaloritza poc plàstic, però s’està aconseguint la gestió d’un residu que abans s’utilitzava per aplicacions de molt menys valor; el que aconsegueix el projecte és donar-li molt més valor.\nI d’on prové el plàstic que revaloritzeu per la fabricació de les ulleres?\nPrové principalment dels residus plàstics d’Ecofestes, una empresa que produeix gots per festes. Aquests plàstics estan certificats ja que l’ús que se’n fa és sensible -s’hi ha de beure, dels gots-. És un plàstic de qualitat òptima per les ulleres perquè toquen a la pell i cal garantir-ne una certa qualitat.\nQuins canals de comercialització teniu oberts?\nTenim botiga online. La intencionalitat és la de fer arribar el consum sostenible a altres públics en els que no s’acostuma a arribar. Tenim relació amb vàries òptiques i amb botigues de productes ecològics i de comerç just; estem arribant a acords per fer-les arribar també a xarxes comercials.\nQuins elements són claus per la sostenibilitat del projecte?\nPerquè el projecte sigui sostenible econòmicament necessitem escalar la producció i trobar un balanç que el faci viable; cal fer acció comercial perquè sinó es venen les ulleres no es valoritza el plàstic, per aquest motiu és necessari enfortir els canals de comercialització amb les òptiques i amb les botigues ecològiques.\nEs podria replicar el projecte?\nVam començar a rebre demandes de persones d’altres països, fet que allunyava la proposta de disseny descentralitzat i de producció i consum local, eix central del projecte ja que no té molt sentit fer ulleres a Barcelona i enviar-les al Brasil.\nEn comptes de resoldre les demandes d’ulleres, doncs, vam dur a terme un altre projecte que és la producció de motlles d’ulleres per tal d’enviar-los a altres països així com un servei de consultoria per poder crear maquinària pròpia per desenvolupar el projecte de valorització del plàstic per produir ulleres i es puguin vendre a nivell local activant així l’economia local d’on vingui la demanda. D’aquesta manera es generen fluxos econòmics a les comunitats a partir de la mà d’obra necessària per produir les ulleres, generant nous llocs de treball.\nDe fet, una de les coses que farem enguany és un estudi ambiental de l’impacte de l’enviament de les ulleres per valorar quin és el radi màxim que té sentit enviar la ulleres en funció de la petjada ecològica que generi l’enviament.\nJa hi ha cinc o sis llocs del món que s’ha reproduït el model, com per exemple a Colòmbia\nParlàveu de diferents projectes amb aquesta aposta per la revalorització del plàstic. Quins altres projectes esteu duent a terme en aquest sentit?\nDerivat del que es comentava anteriorment, que el projecte de les ulleres valoritza poc material, hem estat treballant per dissenyar planells de plàstic reutilitzat que permet augmentar la quantitat de material plàstic valoritzat; al ser un material de menys qualitat i la producció material dels planells requereix de més plàstic permet augmentar el volum de plàstic reutilitzat.\nEls planells es poden utilitzar en el sector constructiu i arquitectònic per fer separacions, arquitectures efímeres, mobles…És un producte que permet ser treballat amb eines de fusta, fet que permet fer-ne ús també des de diferents àmbits constructius.\nOn i qui produeix aquests planells de plàstic reciclat?\nLa voluntat és començar el projecte a l’eix industrial del Besòs -que es caracteritza per tenir uns índexs de desigualtat social molt alts- per aportar en la proposta de generació d’un pol d’economia circular a nivell local; per a fer-ho treballarem amb associacions locals per fer la provisió de material com també per trobar maneres de fer la producció en aquest eix tot generant ocupació.\nEstem col·laborant amb un centre de recerca, per poder estudiar la dimensió industrial més tècnica i fer de la proposta quelcom tecnològicament viable.\nTambé volem activar agents de l’ESS per la captació de material i producció.\nDueu a terme algun altre projecte per assolir el repte detectat que us porta a desenvolupar aquesta línia de treball des de Holon?\nSí, també estem treballant amb Reusabol i la cooperativa Las Mercedes per fer front al repte de residus plàstics que es generen amb el menjar per emportar. Reusabol elabora recipients retornables i las Mercedes han dissenyat un sistema logístic invers perquè quan es demani menjar per emportar amb aquest envàs retornable pugui retornar als restaurants d’on provenen.\nActualment hi ha 10 restaurants que poden fer servir aquest envàs retornable i ĺa voluntat és extendre-ho.\nMés enllà de les propostes concretes de replicabilitat dels projectes de què ja heu fet esment, com el de les ulleres, heu treballat en alguna línia vinculada a fer extensiva la proposta a d’altres iniciatives de l’ESS que puguin incorporar aquesta proposta de reutilització de materials?\nFa uns anys vam fer una guia amb les Nacions Unides que donava eines per qualsevol empresa que utilitzi material i vulgui incorporar aquesta visió.\nAra estem treballant amb una empresa local que volen reduir els residus farmacèutics i petites i mitjanes empreses productives que volen apostar per reduir residus.


🚨 Roba un camió de xocolate valorat en 250.000 euros en Alacant\nUn xic detingut per robar un camió de 12.000 kg de xocolate i vendre'l a una empresa en Callosa del Segura\nEl xocolate està valorat en més de 250.000 euros\ndivendres, 19 de febrer 2021 - 14:30h\nEl xocolate està valorat en més de 250.000 euros | València Diari\nAgents de la Policia Nacional han detingut en Callosa del Segura, en el Baix Segura (Alacant), a un repartidor de 36 anys pel robatori d'un camió de gran tonatge que portava una càrrega de 12.000 quilos de xocolate d'una coneguda signa valorada en 250.000 euros per a després revendre-la a una altra empresa per 1.200 euros.\nL'home va abandonar el camió després de vendre també 13 palets de la signatura a una altra persona i està acusat d'un delicte d'apropiació indeguda, segons un comunicat. La investigació es va iniciar per una denúncia interposada pel propietari de la mercantil afectada, qui va manifestar que esta persona portava hui dies treballant i havia de fer un recorregut d'anada i tornada fins a Alemanya, a on hauria de recollir 12.000 quilos de xocolate per a després traslladar-la al Parc Empresarial d'Elx.\nA demés, durant este trajecte, l'encausat va exigir a l'empresa diferents quantitats de diners amb l'excusa de repostar el camió i altres manteniments, el que va rebre més de 1.000 euros per a les despeses. El camió es va desviar de la seua trajectòria cap a una empresa dedicada a la compravenda de palets per a vendre'n 13, que posteriorment han estat recuperats.\nVa deixar abandonat el camió buit\nFinalment, les perquisicions van detallar que el detingut va abandonar el camió, valorat en més de 70.000 euros, en la localitat de Coix, la mateixa comarca, obert, amb les claus posades i completament buit. Durant la busca, els agents van estudiar els moviments i van comprovar que va estar detingut unes dos hores de forma no prolongada en un polígon amb les naus ja tancades durant tota la nit per a evitar que la mercaderia fos retirada.\nQuan es van personar els agents de Policia Judicial en la nau van trobar la mercaderia íntegra i al responsable de la nau, moment en el que van detindre al mateix per un delicte d'encobriment encara que després va quedar en llibertat després de prestar declaració.\nVa ser eixe moment quan van identificar al treballador i es van desplaçar a la localitat de Callosa del Segura a on va ser trobat i detingut, per un presumpte delicte d'apropiació indeguda. El detingut, de 36 anys i amb antecedents policials, va ser posat a la disposició del Jutjat d'Instrucció de Guàrdia d'Orihuela, en la mateixa comarca.\n"Agredix a la seua nóvia, menor d'edat, en València" "Maltracta a un gosset de dos mesos en sa casa d'Altea"


Temps, petons i abraçades – Ámbit d'Investigació i Difusió Maria Corral\nL’any 2010, en plena crisi, els experts van valorar que en parlar de pobresa ja no es podia fer sols des de l’òptica econòmica i monetària i, per tant, calia generar un nou indicador. Així, va néixer l’índex AROPE (at risk of poverty or social exclusion) per a calcular el tant per cent de la població que es troba en risc de pobresa i/o exclusió social.\nL’índex AROPE considera que una persona és pobra si els seus ingressos fan que visqui sota el llindar de la pobresa. Això serà tenir una renda inferior al 60% de la renda nacional; patir privació material severa, és a dir, no tenir capacitat per a afrontar les despeses imprevistes, per a menjar carn o peix amb regularitat, permetre’s uns dies de vacances un cop l’any, disposar de calefacció a la llar, o bé acumular impagaments en les despeses de l’habitatge habitual…; i, finalment, viure en una llar amb baixa intensitat laboral, o sigui que els membres en edat laboral treballen per sota de la mitjana laboral anual.\nA Espanya hi ha uns dotze milions de persones en risc de pobresa o exclusió. A Catalunya, en l’actual context social i econòmic, el panorama és devastador, amb un 19,9% de llars que es troben en situació de risc de pobresa i, de retruc, un índex de pobresa infantil que supera el 25%: uns 350.000 nens i nenes viuen en famílies per sota del llindar de la pobresa. És a dir, un de cada quatre infants és pobre.\nLa infància és la primera afectada en els moments de crisi com els que estem vivint; de cop i volta la situem a la cua de tot, sense adonar-nos que, tal com diu el reconegut psicòleg Jaume Funes –en un dels seus articles publicats recentment–, «pateix més que ningú els empobriments i les desigualtats». Quin contrasentit! La Convenció dels Drets dels Infants, que ha celebrat el vint-i-cinquè aniversari, continua corroborant, a hores d’ara, aquella dita del «paper ho aguanta tot», o la de «les paraules se les emporta el vent». Hem avançat, però de manera insuficient; calen més esforços i un compromís molt seriós.\nNo invertir en els infants és condemnar la societat del futur a patir greus mancances educatives, sanitàries, culturals, emocionals, laborals… Per a ajudar els nens i nenes a ser, precisament, el que són: «nens i nenes», hem de començar per enfortir la família. No perdem de vista que quan nervis, incerteses i desesperacions envaeixen l’espai vital en el qual l’estimació, el diàleg i el fet de créixer plegats haurien de marcar la rutina diària, l’equilibri familiar es torna d’un cristall fàcilment esquerdable i irreparable.\nEls professionals hem d’anar amb compte de no contribuir –amb les possibles solucions– a allunyar encara més amb activitats i serveis l’infant de la seva família. La fragilitat d’una situació d’empobriment ja afebleix prou els llaços i vincles d’unió entre els diferents membres de qualsevol unitat de convivència, perquè disgreguem encara més el nucli familiar.\nSi arribat el moment resolem la qüestió econòmica, però no treballem per enfortir de nou les relacions familiars, per reconstruir llars esquinçades per tant de sofriment, per vitaminar infants amb bones dosis de temps i dedicació, petons i abraçades, amb glopades d’estimació i felicitat, potser haurem reduït desigualtats, però perdurarà irremeiablement durant encara molt de temps la nafra de la manca d’estimació. Jugar, aprendre, córrer, riure i sentir-se segur, agombolat pels adults propers, que –malgrat mancances i pobreses, límits i despropòsits– procuren pel seu present real ple d’oportunitats que ho són ara o no seran, i l’imaginari futur.\nLa pobresa deixa marca física i psíquica, però les destreses dels adults, la seva capacitat de reacció poden reduir els danys col·laterals d’una realitat en la qual les noves generacions no tenen cap protagonisme més que l’indirecte. Potser està tot dit, però no tot fet. Hem donat un lloc socialment econòmic als nens i nenes com a objecte de despesa i de consum, però no els estem oferint veritables espais de creixement, d’aprenentatge, de joc, d’estimació… per a saber-se reconeguts com a individus de ple dret.\nTemps, petons i abraçades, somriures i rialles, tendresa… El regal més gran que els podem fer i un dret ineludible!


Editorial Laertes: Novetat editorial: Andreu Nin. una vida al servei de la classe obrera (i presentacions)\nNovetat editorial: Andreu Nin. una vida al servei de la classe obrera (i presentacions)\nPelai Pagès i Blanch és professor d'història contemporània a la Universitat de Barcelona i va començar a treballar en la personalitat d'Andreu Nin a partir de 1970. L'any 1975 va publicar la primera biografia Andreu Nin: su evolución política (1911-1937). Als anys 70 i 80 fou el responsable de diverses edicions d'antologies d'escrits i llibres de Nin. Especialista en història del moviment obrer i del segle xx, entre els seus darrers llibres destaquen Guerra, franquisme i transició als Països Catalans (2006), que dirigí, Cataluña en guerra y en revolución, 1936-1939 (2007), La Guerra Civil als Països Catalans (2007), que també dirigí, i La Comissió de la Indústria de Guerra de Catalunya (1936-1938) (2008). Ha organitzat diversos congressos sobre la guerra civil, el franquisme i la transició i és el codirector d'Ebre 38, la revista internacional sobre la guerra civil.\nEl llibre es presentarà a:\nVilanova i la Geltrú, al Centre Cívic La Geltrú, plaça dels Alumnes Obrers, s/n, el dia 24 d'abril, a les 19. hores. Hi intervindran Pelai Pages, Ernest Benito i Pepe Gutierrez .\nBarcelona, al Palau de la Virreina, a les Rambles. el dia 29 de Abril, a les 19.30 horas en el saló d'actes. Hi intervindran Pelai Pages, Andy Durgan i un representant de Laertes editorial.\nPublicado por Laertes en 9:35\nEtiquetas: Andreu Nin


L'Ajuntament anima a portar una peça de roba relacionada amb l'orgull aquest 11 d'octubre\nDenuncien que l'Ajuntament de Tarragona no cedeix un espai públic per celebrar el Dia de l'Orgull LGTBI\nImatge d'arxiu de l'Ajuntament de Tarragona amb la bandera LGTBI penjada a la façana.\nEs commemori el Dia Internacional per Sortir de l’Armari\nActualitzada 10/10/2019 a les 11:40\nL’11 d’octubre se celebra el Dia Internacional per Sortir de l’Armari, el qual vol conscienciar sobre la importància de visibilitzar davant de la societat el fet que hi ha altres maneres de viure la sexualitat, l’afectivitat, la identitat i el gènere. Per aquest motiu, la regidoria de Feminismes i LGTBQ de l’Ajuntament de Tarragona proposa a totes les persones i, especialment, al col·lectiu LGBTIQ+ que aquest dia utilitzin alguna peça de roba relacionada amb l’orgull, com un triangle o els colors de l'arc iris.\nTarragona disposa del Servei d’Atenció Integral a les Diversitats Sexuals i de Gèneres, ubicat a l’edifici municipal de la plaça Imperial Tàrraco, número 1, on s’ ofereix atenció directa, individualitzada i gratuïta a les persones interessades. L’horari és els dimecres de 10 a 14 hores.\nComenta el contingut : L'Ajuntament anima a portar una peça de roba relacionada amb l'orgull aquest 11 d'octubre


Azul: Pabellón de Verano - Jugador Inicial - Ressenya completa\nDesprés de l’èxit de les dues primeres entregues d’Azul, Michael Kiesling ens presenta un nou repte amb aquesta nova proposta: Azul Pabellón de Verano. Un nou trencaclosques on haurem de tornar a Portugal i esforçar-nos per obtenir el millor pavelló d’estiu per al rei Manuel I. Un joc editat per Asmodee que no deixarà indiferent a ningú; ni als veterans de la saga ni als més novells.\nGènere: Abstracte, Estratègia, Familiar\nAutor/s: Michael Kiesling\n1 taulell de puntuació.\n1 lloseta de jugador inicial.\n1 torre d’emmagatzematge.\n4 fitxes de puntuació.\n4 marcadors de puntuació.\nPer jugar a Azul Pabellón de Verano cada jugador haurà d’agafar un taulell de jugador i posarem al mig de la taula els expositors segons el nombre de jugadors. Posarem el taulell de puntuació a un costat de la taula amb el marcador de ronda a la 1a posició i el dels jugadors a la casella número 5.\nOmplirem la bossa amb les 132 llosetes i en treurem 10 per posar-les al taulell de puntuació, tal i com ve indicat al taulell. Posarem 4 llosetes a sobre de cada expositor, també escollides a l’atzar de la bossa.\nLa torre es posarà a un costat de la taula i és on posarem les fitxes descartades. Les fitxes de puntuació les agafarem un cop aconseguim fer una volta al taulell de puntuació. Mentrestant, les podem guardar.\nAzul Pabellón de Verano està dividit en diferents rondes, igual que els seus predecessors i la mecànica bàsica és molt semblant. En aquest cas jugarem 6 rondes, les quals cadascuna està dividida en dues fases. És molt important tenir en compte quin color assenyala el marcador de ronda ja que aquell color serà el color comodí de la ronda.\nFase 1: Adquirir llosetes\nEn aquesta fase és obligatori adquirir llosetes durant el teu torn. El primer jugador posarà la lloseta de jugador inicial al centre de la taula abans de fer cap acció. Pots agafar llosetes d’un expositor o del centre de la taula. Sempre les posaràs al costat del teu taulell.\nSi esculls un expositor, hauràs d’agafar totes les llosetes del color que hagis escollit excepte si és el color comodí, que només en podràs agafar una. Les llosetes restants s’hauran de posar al centre de la taula.\nSi esculls qualsevol altre color i, a més a més, hi ha llosetes del color comodí, en podràs agafar una. La resta de llosetes es posen al centre de la taula.\nEn cas d’escollir del centre de la taula, s’apliquen les mateixes normes que els expositors (totes les llosetes d’un color i/o una lloseta comodí). El primer jugador que agafa llosetes del centre de la taula, perdrà tants punts com llosetes agafi, però, a canvi rebrà la lloseta de jugador inicial.\nEls torns s’aniran jugant fins que no quedi cap lloseta a la taula.\nFase 2: Jugar llosetes i obtenir punts\nEl taulell està format per estrelles de diferents colors i una estrella incolora al centre. Cada estrella té sis espais disponibles i cada espai té un número que representa quantes llosetes hem de gastar per omplir-lo.\nPer posar una lloseta a un espai d’una estrella de color, hem de tenir tantes llosetes d’aquell color com digui la casella que volem omplir. En cas de no tenir-les, el color comodí de la ronda serveix com a moneda per a qualsevol dels sis colors del joc i ens pot ajudar per omplir aquelles caselles on ens falta alguna lloseta.\nPosarem una lloseta del color corresponent a la casella escollida i l’excedent el descartarem posant les fitxes dins la torre. Per exemple: una casella on hem de pagar amb 3 llosetes, una anirà al taulell i les altres dues a dins la torre.\nA l’estrella del centre hi podem posar qualsevol color però 1) màxim 1 fitxa per a cada color i 2) cada casella s’ha de pagar amb el color que hi posarem (utilitzant el color comodí si és necessari).\nEl sistema de puntuació és senzill: quan posem una lloseta en una estrella sumem tants punts com llosetes adjacents tingui la fitxa que hem posat (des d’1 punt si està sola, fins a 6 punts si tanquem l’estrella).\nAquesta fase s’anirà jugant normalment fins que els jugadors no puguin posar més llosetes al seu taulell o decideixin no posar-ne més. Cada jugador pot guardar fins a 4 llosetes als espais de les cantonades per a la següent ronda. L’ús és opcional i això ja depèn de l’estratègia de cadascú.\nEn el moment que un jugador rodeja les casella d’un pilar, d’una estàtua o d’una finestra, automàticament rep una bonificació i pot agafar 1, 2 o 3 llosetes (depenent de la bonificació) del taulell de puntuació i les podrà utilitzar en aquesta mateixa ronda. Seguidament es reemplacen els espais que quedin buits per fitxes de la bossa.\nUna partida a Azul Pabellón de Verano acaba després de jugar 6 rondes. Després d’acabar cada ronda, el jugador que tingui el token de jugador inicial haurà d’avançar una posició el marcador de ronda i reomplir cada expositor amb 4 noves llosetes. Si no queden fitxes a la bossa de tela, s’agafen les de la torre i s’omple la bossa.\nDesprés de jugar la 6a ronda, els jugadors sumaran punts addicionals per completar estrelles i per cobrir tots els números 1, 2, 3 o 4.\nGuanyarà la partida el jugador que tingui major puntuació.\nDesprés de jugar diverses partides a aquest nou Azul podem afirmar que és un bon joc però no és la millor entrega de la saga. Si mai has provat abans cap altre Azul et recomano començar per aquest directament si busqueu un joc fàcil d’aprendre, ràpid i alhora suficientment complex. Si busqueu un enfrontament més directe aniria a per Vitrales de Sintra.\nEn aquest Pabellón de Verano, totes les partides tindran un flux similar i la quantitat de fitxes que podràs posar al taulell serà semblant. La diferència estarà en saber controlar en tot moment les necessitats dels rivals i saber gestionat molt bé els punts en joc per tal de ser el guanyador de la partida.\nAnalitzem el joc part per part: A nivell de disseny seguim amb la mateixa dinàmica de les rajoles portugueses. Un disseny clàssic però renovat amb les noves llosetes romboides. Té un caire més estiuenc. Està molt ben aconseguit.\nPel que fa a materials, seguim també l’estela dels altres Azul i és el punt feble del joc. Tot el que guanya per les llosetes (que són de 10) ho perden als taulells, ja sigui perquè són de cartró prim o perquè és molt fàcil que tot el mosaic es mogui amb qualsevol moviment brusc.\nLa mecànica és la nostra part favorita. A la primera fase, tot es basa en gestió i control de cada expositor; dominar la situació i llegir les intencions dels altres jugadors. Qui millor ho faci té mitja partida al sac. La segona part és més relaxada però cal tenir les idees molt clares per no perdre rajoles per falta d’espais lliures. És aquest punt on es complica la partida i es gaudeix realment de l’essència d’Azul. La part que menys ens agrada del joc és que l’haver de puntuar per cada rajola que posem al taulell. Es fa una mica pesat, sobretot al principi que sempre es suma 1 o 2 punts.\nSi parlem de rejugabilitat, Pabellón de Verano té una rejugabilitat regular ja que el joc es crema força ràpid. Automatitzes com has de jugar i quines són les combinacions que et reporten més puntuació però, tot i així, podeu jugar-hi desenes de partides i cadascuna serà més ajustada que l’anterior. A nivell d’originalitat, no ho puc valorar gaire alt ja que la base de la mecànica del joc està feta des de fa anys i l’únic que és diferent en aquesta entrega són les normes de col·locació bàsicament. Sí que és original, però no té la innovació que hi va haver amb el primer Azul.\nEn conclusió, Azul Pabellón de Verano és un bon joc que us recomanem tant si heu jugat a un Azul prèviament, com si no. Un joc fàcil d’aprendre, de jugar i de fer-lo sortir a taula. Hi ha el perill de cansarlo ràpidament, però abans quedarà amortitzat. Aporta força rivalitat entre jugadors amb les renovades mecàniques de col·locació de rajoles que faran que les partides estiguin disputades fins a l’últim sospir.\nL'algoritme de col·locació és prou interessant.\nConserva l'essència de les anteriors entregues.\nApte per a persones novells i expertes.\nEl sistema de puntuació és pesat.\nEls taulells podrien tenir doble capa.\nLes partides són molt similars entre elles.\n2 comentaris a “Azul: Pabellón de Verano”\n20/09/2020 a les 01:57\nPrimer de tot, ha estat una alegria descobrir una pàgina de jocs de taula en català! Gràcies per la iniciativa 😉\nDit això, la meva parella i jo som molt “jugones”, molt fans també del Sagrada, i per això vam comprar aquest Azul. Però res, vam acabar molt decebuts: fa sis mesos que el tenim i ha vist taula molt poques vegades. Quan acabem la partida no tenim ganes de fer cap altra, durant la mateixa tampoc hi juguem massa il·lusionats, i encara que hem fet l’esforç (perquè visualment ens sembla molt maco i ens agradaria agafar-li el gust) no li trobem el punt. Una llàstima, perquè ens sentim molt raros, a tothom li agrada…\n20/09/2020 a les 08:26\nMoltes gràcies Raquel! Aquests comentaris em fan venir ganes de seguir treballant per normalitzant el jugar en català.\nDit això, què és el que us ha desil·lusionat d’aquest Azul? És cert que tota la saga és com un cosí del Sagrada, llavors potser el primer Azul us encaixaria més o fins i tot el 2n, que és molt més dinàmic.\nAquesta última entrega té aquest toc de major complicació però és cert que el 90% de les partides acabes omplint de la mateixa manera el taulell.


Aprovat el nou cartipàs del Consell Comarcal de l’Alt Urgell\nLa gestió del govern (Junts i ERC) s’estructura en quatre àrees al capdavant de les quals hi ha els vicepresidents de la corporació. Rosa Fàbrega serà la presidenta del Consell d'Alcaldes. Compromís lamenta que el grup republicà hagi bloquejat el canvi a l'ens\nAprovat el nou cartipàs del Consell Comarcal de l’Alt Urgell - Llegir Més\nCompromís valora com "una oportunitat perduda" l'ajornament dels estudis d'IFE\nEl grup municipal lamenta que pel nou curs 2019-2020 no arribi a la Seu aquesta formació per a joves amb necessitats especials. El Govern s'ha compromès a treballar per implantar-la l'any vinent i, prèviament, a aportar una solució temporal\nCompromís valora com "una oportunitat perduda" l'ajornament dels estudis d'IFE - Llegir Més\nTindrà lloc els dies 4, 5 i 6 d’octubre, a la Sala de la Immaculada, i se centrarà en les causes i les conseqüències dels pobles abandonats al Pirineu\nLa Seu d’Urgell acollirà l’11è Col·loqui Internacional d’Estudis Transpirinencs - Llegir Més\nFestes majors de l’Alt Urgell tindran espais de sensibilització i atenció enfront de violències masclistes i l’LGTBIfòbia - Llegir Més\nEl Parc Nacional d'Aigüestortes i Estany de Sant Maurici posa en marxa un estudi sobre com la llum artificial afecta la biodiversitat\nL'espai protegit va ser distingit l’octubre de 2018 amb la certificació de Reserva i Destinació Turística Starlight com a territori amb una excepcional qualitat del cel fosc. L'anàlisi compta amb la col·laboració de la Universitat de Barcelona\nEl Parc Nacional d'Aigüestortes i Estany de Sant Maurici posa en marxa un estudi sobre com la llum artificial afecta la biodiversitat - Llegir Més\nCatalunya i Andorra col·laboraran en estratègies de seguretat viària i gestió del trànsit\nL'SCT planteja fer campanyes publicitàries al Principat per fomentar la precaució al volant. El darrer any i mig s'han obert prop de 2.000 expedients a conductors andorrans per infraccions a les carreteres catalanes; la gran majoria, per excés de velocitat\nCatalunya i Andorra col·laboraran en estratègies de seguretat viària i gestió del trànsit - Llegir Més\nLa Seu d'Urgell acollirà la final de la Lliga Catalana Femenina 2019\nCadí i Spar Citylift Girona es disputaran el títol el 15 de setembre al Palau d'Esports. L'equip urgellenc ha estat campió els anys 2007, 2015 i 2016\nLa Seu d'Urgell acollirà la final de la Lliga Catalana Femenina 2019 - Llegir Més\nColl de Nargó alberga un curs de geologia general - Llegir Més\nIpcena exigeix al Govern que suspengui les obres del telecadira i la pista associada de Baqueira a la Peülla - Llegir Més\nDoble classificació de Pau Etxaniz per a les semifinals del Mundial júnior d'eslàlom\nEl palista del Cadí CK ha estat 2n en K1 masculí i 5è en C1. També han passat el tall Adrià Moyano (K1M) i Anna Barroso (C1F), entre d'altres\nDoble classificació de Pau Etxaniz per a les semifinals del Mundial júnior d'eslàlom - Llegir Més\nRecta final de les obres de l'estació de parapent d'Organyà\nEls últims treballs de remodelació coincideixen amb l'organització de l'Acro Game 2019, el 26 i 27 de juliol. La prova aplegarà els 15 millors pilots mundials de parapent acrobàtic\nRecta final de les obres de l'estació de parapent d'Organyà - Llegir Més\nNou impuls a la 4a edició de la Fira de Productes Ecològics al Pirineu - Llegir Més\nL'Ajuntament de la Seu d'Urgell torna a obrir al públic el claustre modern del Parc del Valira\nEl recinte es podrà visitar cada dia fins a l'11 de setembre, de les deu del matí a les set de la tarda. L'accés es va limitar ara fa tres anys per evitar problemes d'incivisme\nL'Ajuntament de la Seu d'Urgell torna a obrir al públic el claustre modern del Parc del Valira - Llegir Més\nLes Nits de Jazz al Balneari continuen amb Gemma Abrié Solobassing\nEl concert és aquest divendres, dia 19, a les 10 de la nit a l'Hotel Sant Vicenç. El cicle, que ha tingut una bona rebuda, es completarà el 28 de juliol amb Scott Hamilton Quartet\nLes Nits de Jazz al Balneari continuen amb Gemma Abrié Solobassing - Llegir Més\nEl Sedis Bàsquet estrena nova imatge corporativa i renova les equipacions\nEl canvi coincideix amb l'estrena del Cadí La Seu a l'Eurocup. La marca de roba esportiva que vestirà des d'ara el club urgellenc és Geff Sport\nEl Sedis Bàsquet estrena nova imatge corporativa i renova les equipacions - Llegir Més\nLes noves intervencions tenen relació amb la implementació de millores hidràuliques del riu Gran Valira i la part baixa dels Fontanals del Pui, a més de l’adequació de la cruïlla amb la CS 140\nAmpliació de contracte per millorar l’enllaç sud de la desviació de Sant Julià de Lòria - Llegir Més\nEls veïns i botiguers del casc antic promouen aquesta iniciativa, que té com a objectiu embellir la zona. Es premiarà el millor balcó o finestra florits, la millor façana florida i el millor comerç amb flors\nÀmplia participació a la quarta edició del concurs Canonges amb tu floreix - Llegir Més\nMònica Doria i Miquel Travé, classificats per a les semifinals del Mundial U23 d'eslàlom - Llegir Més\nNou cicle de caminades a la fresca a Alàs i Cerc - Llegir Més\nL'exposició '2 camins+1' uneix escultura, fotografia i música - Llegir Més


Educació i voluntariat ambiental als parcs naturals. Departament de Territori i Sostenibilitat\nFa més de tres dècades que als parcs naturals de Catalunya es desenvolupen accions d’educació i sensibilització ambiental, amb un ventall ampli de públics i col·laboradors. No obstant això, el desenvolupament d’aquestes accions sovint ha estat poc planificat, i ha donat resposta a necessitats puntuals més que a una planificació estratègica de cada espai natural amb visió conjunta de tots els parcs. Així mateix, el grau de desplegament de l’educació ambiental és desigual segons l’espai protegit.\nAmb aquest punt de partida, la Direcció General de Polítiques Ambientals i Medi Natural, que agrupa les competències de gestió dels parcs naturals i també les de foment i planificació coordinada de les activitats d’educació ambiental, vol disposar d’un Pla estratègic sobre educació i voluntariat ambiental als parcs naturals de Catalunya.\nL’àmbit territorial d’aquesta diagnosi i del Pla es correspon amb un total de 14 parcs naturals i altres espais naturals de protecció especial que gestiona el Departament de Territori i Sostenibilitat de la Generalitat de Catalunya. Són, concretament, els següents: Aiguamolls de l’Empordà, Aigüestortes i Estany de Sant Maurici, Alt Pirineu, Cadí-Moixeró, Cap de Creus, Capçaleres del Ter i del Freser, Delta de l’Ebre, els Ports, l'Albera, Mas de Melons i Secans de Lleida, Montgrí, les Illes Medes i el Baix Ter, Poblet, Serra de Montsant i Zona Volcànica de la Garrotxa.


MIMESIS I SUBSTRACCIÓ – Ribera Turu\nMIMESIS I SUBSTRACCIÓ\nÉs acceptat per pedagogs i neuròlegs que l’aprenentatge humà i animal es basa, entre altres, de múltiples i diverses accions imitatives. Sens dubte, doncs, aquest mètode, el d’imitar, és útil en fases primàries del creixement. El salt que hem de fer per esquivar aquests motlles impresos, per passar de la fase d’humà gregari-mecànic a humà amb capacitats més individualitzades, i per tant més específiques i lliures és precisament el salt que ens fa individus complets en la senda d’una maduració creativa.\nAquell que ens farà una mica “herois” per vèncer i superar la mecànica imitativa. Un pas decisiu, un salt per ser hegemònic enfront la pròpia por, la iniciativa a fer de la pròpia existència estètica, un ésser i un estar obert a expectatives encara desconegudes. Escometre iniciatives de recerca de tot allò que, no podem visualitzar però que des de la intuïció, ens parla. A la recerca d’una veritat estètica amb capacitats per asserenar-nos. Per trobar universos estètics. Manifestació de l’intrinsec.\nCaldrà esquivar tots els obstacles, la majoria personals, superar els condicionaments que puguin estrènyer aquesta experiència creativa. Una tècnica senzilla és adquirir l’hàbit de l’atenció. Estar atent a tot allò que es fa, per arribar a incorporar aquest estat de present atent en les nostres maneres d’enfocar els treballs, de resoldre els temes, de definir uns límits a l’obra, etc i fer possible veure’ns a nosaltres mateixos. Passarà, que a vegades, masses, ens descobrirem repetint, imitant, copiant, robant, tot tipus de coses, conceptes i actituds. El robatori és una dels costums mes esteses.I no em refereixo solament a coses i diners.\nEl furt més descarat és el de les idees i conceptes. Ningú-una gran majoria- té l’honestedat de reconèixer l’origen de LA SEVA idea. Lladres-furtadors que mostren, amb la seva actitud de saqueix i pillatge intelectual, no ja la seva mediocritat, perquè no arriben ni tan sol a ser-ho de mediocres, mostren això si, la seva mandra per treballar, l’ambició i orgull a costa del treball, la discreció i la humilitat dels demés. Postures deshonestes que realitzades desde la suposada cultura que se’ls hi presuposa a aquestes persones, fan de tot plegat una mostra de on som moralment (esteticament), en realitat. La decoració, el sobreposat, en aquest cas el “saber estar en societat”(entenguis passar per llest quan ets un ase, amb perdó i excuses de l’ase) oculten les deficiencies cerebrals. Un altre exemple de l’us de la “decoració”.\nSer conscients de la nostra pròpia “traça mimètica”, serà el primer pas necessari, per deixar de ser-ho. Acceptar que lladre, no és únicament el que roba una bossa. Comencem imitant, seguim imitant tant, que robem fins a les actituds, els comportaments i els gustos. En els mons de les arts, els robatoris són inconscients, involuntaris. Altres cops, literalment voluntaris o malintencionats i expressió d’actituds establertes de derrota pròpia. Descobrir nos en el grup, és reconfortant. Sobretot per aspectes de seguretat. Descobrir nos, individuals i en el grup, és senzillament magnífic. Dues postures de consequencies diametralment llunyanes.\nEl següent pas que donem, serem nosaltres mateixos, una mica més. Abans deia, que ens feria una mica herois, deixar d’imitar. I és que la seguretat que el grup ens ofereix, absolutament tot tipus de grup, és paralitzadora i previsible. Sí, és exagerat que ho exposi així, ja que el grup ofereix plataformes de creixement, bàsiques, insubstituïbles, però quedar-nos, plàcidament, acceptant sense crítica elaborada per un mateix, les propostes foranes, exteriors a tu mateix, no és creatiu ni per a un mateix ni per la comunitat.. Caminar sol, és una heroïcitat?. Potser caminar en grup també ho sigui.\nExcuseu-me aquest equívoc. Parlava del grup genèricament, com a escut de protecció. Un diàleg obert, sense complexos i prejudicis i amb resultats positius, és un dels molts beneficis, que podem demanar al grup. Si ens amaguem darrere d’ell, haurem deixat d’existir. Haurem banalitzat la individualitat.\n(*) Insistir en conformar-se amb el que comporta una acceptacció del grup sense crítica, és desconeixer que l’aportació que hom pot fer es necessaria i única.\nLa manifestació, l’epifania estetica d’un mateix, el seu procés iniciàtic per tant, lent i treballat i sobretot ple de consciència és una peça especial que si no es dóna, sempre faltara en el puzzle.\nHem acceptat, massa facilment, que la nostra aportaciò en tots els ambits i tambè en les arts,\nes suceptible de ser suplida o substituida per una altre que hem qualificat de la més bona.\nAmb complexos i abatuds per el propi ambient que ho promou, donem veu i energia al que culmina processos. En certa manera es lògica l’admiració per aquests, pero no exclou que hagim d’acceptar camins-processos dels demes i meyns si sabem amb certesa que tots són i som necesaris. D’una altre manera aceptariem implicitament que només els qui arriben primer a culminar processos son vàlids. Fóra entendre malament el concepte d’aristocracia. El veritable aristocrata, aquell que ha arribat a assolir uns coneixements i tècniques facilita als altres les eines que l’hi han fet possible el seu creixement. Es converteix en autoritat perque coneix i pot ajudar a fer creixer els altres. Autoritat, ja ho he referit en algun moment del manifest, té una arrel llatina que significa “fer creixer”( AUGERE). Donarem doncs l’autaritat a aquells que feafentment( o sigui amb proves contrastades) ens ajuden a creixer. I per simple contrast sabrem que quan no creix res al voltant d’una suposada autoritat investida, aquesta no ho és. No es mereix ocupar el lloc, és usurpador. Discernir a qui la donem, l’autoritat, és tan important a nivell d’efectes, com triar a aquell que ens posarà el peu ( més aviat la bota) a sobre, per tal de que no aixequem cap, o a aquell que no només no ens posarà el peu a sobre, si nò que s’aseurà a taula amb nosaltres i escoltarà per facilitar-nos fer els passos seguents que toquen fer per complir amb el procés que duu a la culminació personal i social. A tots els ambits, aplicar-ho fóra un canvi de resultats molt profitosos. Per a tots, sobretot per els usurpadors, perquè en la seva postura, reiterada, no es facilita’n el seu propi creixement ni el dels altres.


Accedir al blog, usuaris i perfils — Salesians Cooperadors - Província de la Mare de Déu de la Mercè\nPer accedir a les funcions per la publicació d’informacions, cal que cliqueu a l’enllaç que hi ha a la part inferior dreta, que diu Log in.\nAccedireu a la pantalla de validació on heu de posar l’usuari i la contrasenya que se us ha lliurat\nA continuació i si tot ha estat correcte, sereu a la pàgina principal per a l’edició de continguts del nostre web. Aquesta pàgina pot variar en funció de l’usuari que es faci servir.\nCada usuari d’un bloc té associat un perfil.\nEls perfils determinen un patró de privilegis, de operacions que es poden realitzar.\nEls usuaris del centres tenen un perfil de Col·laborador: poden editar entrades, pujar arxius a la mediateca, però NO poden publicar entrades, només enviar-les a revisió, per que l’administrador del web les verifiqui i les publiqui.\nEls usuaris dels vocals tenen un perfil d’editor que els hi proporciona algunes funcionalitats que els usuaris del centre no tenen.\nEl perfil d’administrador disposa de totes les funcionalitats del sistema: actualització de paquets, creació de determinades estructures, creació d’usuaris….


‘Rooftops’: terrats contra la tardor\nEls hotels multipliquen les propostes d’oci a l’aire lliure de cara a la nova estació\n6 min. Barcelona 03/09/2018 00:00\n651x366 01. La piscina de l’hotel Arts. 02. Música en directe al 173 Rooftop Terrace. 03. La piscina del Xerta Sky Bar. / DAVIDE LOVATTI DANIEL COVADLO ARDUINO VANNUCCHI 01. La piscina de l’hotel Arts. 02. Música en directe al 173 Rooftop Terrace. 03. La piscina del Xerta Sky Bar. / DAVIDE LOVATTI DANIEL COVADLO ARDUINO VANNUCCHI\nQueden poques jornades d’estiu, però els terrats barcelonins de més altura es reivindiquen com a bastions contra la tardor. El concepte rooftop ha conquerit els hotels i ha portat a la ciutat un nou model d’oci el més amunt possible, una fórmula per resistir la progressiva baixada de les temperatures i ser un remei contra l’escurçament de les jornades amb una proposta de piscines, DJ, còctels i tapes d’autor. Xefs com Gastón Acurio, Nandu Jubany i Carles Abellan són alguns dels que hi participen. Els terrats tenen tanta personalitat que molts han adquirit noms propis, i per a les pròximes jornades compten amb una programació musical i gastronòmica paral·lela a les activitats de l’establiment. Hem seleccionat les més destacades.\nAl cor de la plaça Catalunya\nAmb una vista de 360 graus al cor de la plaça Catalunya, l’Skybar és la nova proposta de l’hotel Iberostar Passeig de Gràcia gestionada per Costa Este. Des de les seves altures, aquest rooftop amb piscina infinita ofereix una de les millors vistes de l’ skyline : des de la Sagrada Família fins a l’Estadi Olímpic passant per tot el front marítim. Amb un horari ininterromput fins a mitjanit, aquest indret urbà i sofisticat proposa una carta de còctels, una selecció de tapes, amanides i sucs saludables.\nA dalt de l’Hotel Arts\nLa Infinity Pool & Lounge de l’Hotel Arts és una de les que estan més a prop del mar de tota la ciutat. Aquí la posta de sol es gaudeix millor gràcies a una selecció de còctels, propostes gurmet i música en directe. Aquesta piscina als peus de l’emblemàtic hotel queda envoltada per les seves vertiginoses 44 plantes i des de les seves aigües es pot veure el mític peix daurat de Frank Gehry. Al ritme de la música en viu, l’espai ofereix còctels per animar els vespres fins a mitjanit. Per sopar es pot gaudir al mateix hotel dels restaurants Marina, P41 & Coctelarium i Arola.\nVerger al passeig de Gràcia\nCom a cirereta de l’Hotel Mandarin, a la novena planta s’hi amaga el Terrat, un inesperat verger amb piscina i hamaques que mira des de ben amunt un passeig de Gràcia exuberant. Aquest bonic racó proposa al turista i al client local la gastronomia del reconegut xef Gastón Acurio en una interpretació de la cuina peruana amb fusió japonesa. Al Terrat també s’hi poden degustar còctels, com l’autèntic pisco, i les nits, al contrari que en altres rooftops, són més aviat tranquil·les. És un indret ideal per a aquells que busquen la calma al cor de la ciutat.\nDe Xerta al cel\nDel soroll del carrer Còrsega en queda ben poc en aquest rooftop al centre. El terrat Xerta Sky Bar de l’hotel Ohla Eixample domina la zona amb la seva proposta de còctels d’autor, música de DJ en directe i una piscina ben fresca on encara és possible remullar-se. Però hi ha més coses: la proposta gastronòmica està a càrrec del xef Fran López, amb estrella Michelin al restaurant Xerta, situat al lobby, i estrella al seu restaurant Villa Retiro, a Deltebre.\nA 173 metres sobre el mar\nL’hotel Crowne Plaza ha obert el seu terrat 173 Rooftop Terrace, situat a 173 metres sobre el nivell del mar i amb unes vistes de 360 graus de la ciutat: s’hi veu des de la torre de Collserola i el Tibidabo fins al funicular de Montjuïc, sense deixar-se la Sagrada Família, la Torre Agbar o la catedral, tot amenitzat amb música en directe, una piscina i gastronomia de proximitat. La proposta és tan barcelonina que fins i tot el seu bartender, Marc Álvarez, ha dissenyat el còctel Barcelona, fresc, cítric i fàcil de beure.\nL’hotel Majestic acull al seu terrat, al centre del passeig de Gràcia, La Dolce Vitae, una proposta plena de mobiliari de disseny. Les seves vistes sobre els edificis modernistes de la zona contrasten amb una piscina per remullar els sentits. Tot amenitzat amb la música en directe de diferents DJ i una proposta de còctels i champagnes de diferents terroirs. La carta va a càrrec del xef Nandu Jubany, assessor gastronòmic del grup hoteler.\nAmb vistes al Gòtic\nAl recentment reobert passatge de les Manufactures, el Yurbann Passage Hotel & Spa proposa un terrat que crida a la calma des de la seva piscina ambientada amb música chill out. Compta amb àmplies vistes al mar i està situada a sobre de l’edifici, coronant des de les alçades el barri gòtic. Aquesta proposta inclou còctels diversos i una gastronomia amb assessoria del xef amb dues estrelles Xavier Franco.\nMirant al litoral\nL’Hotel W no queda coronat per un terrat com a tal, sinó que la seva icònica forma de vela l’ha obligat a situar-lo al segon pis. Es tracta de Bravo 24, que regenta el xef amb estrella Michelin Carles Abellan amb una proposta de cuina tradicional catalana. Amb inigualables vistes al litoral, aquest espai acull sessions de música house a càrrec de DJ internacionals, a més de còctels agosarats, ambient elèctric i una piscina.\nL’Hotel Eurostars Grand Marina disposa del terrat més abocat sobre el mar de tota la ciutat: es tracta del Black Marina, situat a la vuitena planta de l’hotel i amb una oferta coctelera signada pel reconegut Javier de las Muelas, propietari del Dry Martini, que va acompanyada d’una proposta gastronòmica de tapes. Amb música en directe, aquest espai clama elegància i estil, i ho fa gràcies a la seva situació sobre el Port Vell.\nSobre el soroll de Pau Claris\nAl sorollós carrer Pau Claris, el terrat de l’Hotel & Spa Claris s’eleva per convertir-se en un lloc de pau i tranquil·litat que permet gaudir de les últimes nits d’estiu. Recentment hi ha desembarcat el cuiner estrella Michelin Aurelio Morales per oferir una proposta gastronòmica ambiciosa. També s’hi pot gaudir de DJ en directe els dissabtes i de la seva piscina.\nEntre gratacels al 22@\nAmb la sensació de banyar-se entre alts edificis d’oficines, l’experiència Purobeach de Hilton Diagonal Mar ofereix llits balinesos, spa, música electrònica en directe, un ambient jove i internacional i una gastronomia de fusió amb influències de Miami, Marràqueix i Melbourne.\nDes del Garraf, l’Sky Bar de l’Hotel MiM Sitges, adquirit per Leo Messi, es reivindica com un rooftop on els autòctons poden emigrar el cap de setmana. Amb vistes panoràmiques sobre la vila, el mar i la muntanya, l’Sky Bar disposa de piscina i música en directe.


La Federació Catalana d'Esports d'Hivern i Llet Nostra signen el conveni de patrocini - Diari de la neu\nLa Federació Catalana d'Esports d'Hivern i Llet Nostra signen el conveni de patrocini\nBarcelona 24.04.201308.00 h\nLa Federació Catalana d’Esports d’Hivern (FCEH) compta ja amb el nou patrocini de Llet Nostra, marca implicada des de sempre amb esdeveniments esportius, solidaris, educatius i culturals de casa nostra. Amb anterioritat, Llet Nostra ja va col·laborar amb el circuit infantil d’esquí alpí Audi Quattro Cup i ara referma l’aposta pels esports de neu i gel amb la signatura d’un acord de patrocini amb la FCEH per a la present temporada i la vinent. Llet Nostra, que creu en la tasca de la FCEH i comparteix els valors de l’esport, inicia aquest vincle gràcies al qual vol donar suport i potenciar els esports d’hivern. La llet de cooperatives catalanes vol ser la llet dels nostres esportistes que aposten per un estil de vida esportiu, natural i saludable. Xavier Tubert, president de Llet Nostra Alimentària S.L assegura que "l'acord signat és una aliança de marca molt forta perquè inclou la possibilitat de vincular la marca Llet Nostra amb els valors dels esports de casa nostra”.\nL’acord estableix que la marca Llet Nostra tingui presència en l’equipament oficial dels esportistes, així com en els programes i els comunicats de les competicions oficials organitzades per la FCEH i/o per als clubs afiliats, ja que Llet Nostra també és el patrocinador oficial de la gran majoria de clubs organitzadors de la FCEH. La firma d’alimentació catalana ha acordat amb la FCEH la possibilitat de realitzar accions comercials o promocionals en els recintes en què es disputen les competicions, sempre amb autorització dels organitzadors i sota les normes vigents internes.\nDe moment, l’empresa ja ha estat present en moltes de les curses del calendari oficial de la FCEH com a patrocinador oficial de les competicions i ha regalat als esportistes i als clubs organitzadors lots del producte Glop, el batut de xocolata, cacau i llet nostra. Tant la FCEH com els clubs afiliats al conveni s’han compromès a incloure el logotip de la marca en totes les seves accions de comunicació i donar suport i difusió a la marca a través de les xarxes socials. Oscar Cruz, President de la FCEH, afirma que “en èpoques difícils, trobar el recolzament d’una empresa del prestigi i arrelament al país com és Llet Nostra ens ancoratge a continuar treballant pel futur esportiu del nostres joves”.\nLlet Nostra, la marca impulsada per les cooperatives catalanes, és un projecte nascut l’any 2003. Llet Nostra és la única marca de llet nascuda i enfocada exclusivament al mercat català i és el principal referent de la industria lletera de Catalunya. Es diferencia d’altres marques del sector per ser una empresa propietat dels ramaders catalans. Les fàbriques de Llet Nostra són les seves granges i els seus professionals són ramaders, no industrials.\nEs tracta d’un projecte cooperatiu i autòcton, vinculat a la nostra gent i al nostre territori. En la actualitat milers de consumidors confien cada dia en l’origen i qualitat de Llet Nostra. Darrere de la marca hi ha representants el 30% dels ramaders catalans i prop del 25% de la llet que es produeix a casa nostra. Els seus principals valors són origen, experiència, qualitat i compromís amb el sector ramader i els consumidors. Llet Nostra es una


Trail valencià i dopatge | Sense Límits Aventura\nHome » NOTICIES TRAIL » Trail valencià i dopatge\nEl positiu de Remi Queral a Penyagolosa Trails obri el debat\nHi ha dopatge en el Trail valencià? El cas recent del positiu del corredor de Benlloch Remi Queral a la passada edició de Penyagolosa Trails que coneguerem esta setmana obri la porta a tot tipus de comentaris.\nMés enllà de les suspicàcies i les sospites no hi ha resposta a eixa pregunta per una raó bàsica: pràcticament no hi ha controls antidopatge en el Trail valencià.\nAls últims anys hi ha hagut dos casos de positiu en el Trail valencià, fa 3 anys la corredora de la Vall d’Uixó Silvia Miralles donava positiu a la Haria Extrem de Lanzarote per una sustància broncodilatadora inclosa a un medicament anomenat Terbasmin, i passat mes de maig Remi Queral va donar positiu a Penyagolosa Trails per una sustància que encara desconeguem.\nEn els dos casos, els dos corredors asumiren la culpa -i la sanció de 6 mesos i dos anys respectivament- al.legant, en tot cas, que no eren coneixedors de que podia donar positiu.\nFet que no els eximeix de responsabilitat, com ja va explicar el doctor Darío Sanmiguel. «“L’esportista és el responsable de qualsevol sustancia prohibida que se tome al seu cos” indicava a un article publicat a la revista Sense Límits Aventura.\nNo hi ha controls\nMés enllà d’eixos dos casos puntuals la realitat del consum de sustàncies dopants al món del Trail és una incógnita per una raó bàsica: no hi ha controls antidopatge en cap de les proves al nostre territori.\nL’excepció ha estat al 2017 les dos proves de Penyagolosa Trails, la CSP i la MiM que a la passada edició estrenaren els controls antidopatge per als podiums masculins i femenins.\n“L’any passat els vam implantar per primera volta i ferem controls a tots els pòdiums de la MiM i la CSP, tant en homes com en dones” explica Tico Cervera a Sense Límits Aventura. “No són obligatoris a les proves que no són oficials, però crec que hem d’anar marcant el camí”.\nMarcant el camí tot i que toque assumir un cost econòmic elevat. Uns 3000 euros van costar els 12 controls antidopatge de 2017 a Penyagolosa Trails.\nEnguany acollint el Mundial de Trail serà la ITRA/IAU la que marcarà la pauta dels controls antidopatge per a la prova del Mundial, i Penyagolosa Trails tornarà a fer control en la CSP i la MiM per als corredors populars, i fins i tot no descarten fer algun control antidopatge aleatori, més enllà dels integrants del pòdium.\nMés enllà de Penyagolosa Trails cap altra prova ha fet controls antidopatge tot i que algunes voldrien però no poden assumir els cost econòmic. Tampoc hi ha controls a les proves oficials de la FEMECV, tot i que des de la Federació ens indiquen que estan estudiant la incorporació de controls antidopatge per a les competicions oficials.\n«Ho tenim en ment» indica Manolo Amat, director de l’àrea de Carreres per Muntanya de la FEMECV. «A nivell FEMECV no s’ha fet mai controls antidopatge i és un assumpte que volem tractar a l’àrea de carreres» explica.\nSeria a l’estil del que es fa amb les competicions FEDME, que fa controls als campionats i en algunes de les proves de la Copa d’Espanya. «En les proves oficials FEDME sempre et diuen que cap la possibilitat de que es facen controls» explica Lluis Pallarés de la MABO, que als últims anys ha estat prova de la Copa.\n«Has de tindre l’espai i el personal preparat per si venen, però no t’avisen fins el dia d’abans de la prova. Que vinguen o no depen de l’Agencia Espanyola Antidopatge» explica. En els dos anys que la Marató de Borriol ha estat a la Copa no els ha tocat fer finalment els controls antidopatge.\nTampoc li ha toccar fer controls antidopatge a la Cursa per Muntanya Vistabella, integrada a la Copa d’Espanya. «Sempre hem estat preparats com ens ha indicat la FEDME» explica Rubén Porcar, «però no han vingut mai, ni al 2017 sent campionat de Clubs FEDME».\nAixí les coses: Hi ha dopatge en les proves de Trail? No hi ha una resposta. Hi ha qui pensarà que no hi ha lloc per al dopatge en un esport que va nàixer com a forma de disfrutar de la natura i de la muntanya, que es viu amb molt de companyerisme més que com una competició, tot i que a mida que ha anat professionalitzant-se hi ha més pressió per aconseguir resultats.\nHi ha qui pensarà que hi ha gent que es dopa, com a qualsevol altre esport que requereix un esforç físic tan bestial com és el trail, a l’estil del que pot passar en el ciclisme, la BTT o el Triatló.\n«Hi ha gent que viu l’esport per a disfrutar, però hi ha qui està disposat a tot» ens comenta un fisio molt reconegut. «A mi se m’ha acostat alguna persona a la clínica a demanar-nos que li doparen… per a acabar per davant d’un company de faena en una competició de BTT de Master 50!. Eixe no és el camí per a disfrutar de l’esport de forma sana».\nPer tancar: hi ha dopatge en el trail valencià? Ho sabrem quan s’incorporen de forma definitiva els controls antidopatge. Hi ha de veritat una aposta per lluitar contra el dopatge en el món del trail? Eixa és altra pregunta…\nLa sensació és que resta molt per avançar en la lluita contra el dopatge en el món del Trail, i en general en aquelles modalitats cada volta més practicades i que requereixen d’un gran esforç físic. Més enllà de la lluita que cada federació, competició o administració faça… queda també la necessitat de tindre una major coordinació i legislació que permeta evitar situacions com la viscuda recentment a una carrera a Alcoi on va participar David Belda, ciclista sancionat per dopatge, que va poder participar en no ser una prova oficial. Va guanyar la prova, per cert…\n“Sóc culpable, però no savia que era dopatge”\nLa Liga CxM FEMECV més oberta | Sense Límits Aventura - […] Trail valencià i dopatge […]\nUna setmana d’aventura | Sense Límits Aventura - […] Trail valencià i dopatge […]\nLa IAAF sanciona dos corredors valencians | Sense Límits Aventura - […] Trail valencià i dopatge […]


Grans i sols |\nGrans i sols\nNo és de la família però com si ho fos, per mi és com la meva àvia. Ahir la vam anar a veure perquè ens vam assabentar que feia uns 4 dies havia caigut anant pel carrer. Encara tenia el nas inflat i blaus a la cara, així que em fa pànic pensar el mal que es devia fer. El problema és que viu tota sola i potser ja no té edat per fer-ho, però és clar, com la majoria de gent gran que ha viscut sola tota la vida, no vol marxar de casa seva. Per molt que les seves nebodes li han dit que se’n vagi a viure amb elles, la resposta de la L és que ella se’n surt encara.\nAleshores penso en tota aquella gent gran que ni té nebodes ni falses nétes que les vagin a veure sovint (o no tan sovint, ho confesso…). Ha de ser molt dur fer-se gran, però més encara fer-ho sol/a…\nMeteorològiques: Estiuet de Sant Martí… La gent a la platja!\nFísiques: Algun malestar no massa important…\nPsíquiques: Estic una mica toveta… M’agradaria fer-me gran amb el meu ninu al costat i amb molta gent que m’estimi.\nQuè diria? →\n16/11/2009 8:57 pm\nTemor a la vellesa… jo en tinc un bon tip d’això també. Em fa prou pànic no poder valdre’m per mi mateix que gairebé no penso en la possibilitat d’arribar-hi sol. Ara que ho dic, no sé què fa més por de les dues coses.\n17/11/2009 7:22 pm\nEl que es fa venir por no és, pel meu gust, ser gran. Atemoreix ser gran en solitut.


Biblioteca Jaume Vicens i Vives - Roses - Dossier de premsa - Tres regidors més del PSC de Roses deixen el partit\nTres regidors més del PSC de Roses deixen el partit\n07 d'abril de 2014 | El Punt\nPaqui Guijarro, Francis Martín i Carles Ferrer continuaran al consistori com a regidors no adscrits\nEl PSC de Roses ha rebut un nou cop en les darreres hores. Tres regidors, Paqui Guijarro, Francis Martín i Carles Ferrer, han anunciat que pleguen del grup municipal socialista. Segons va confirmar ahir Guijarro, tot i la baixa del partit, tots tres mantindran l'acte de regidors no adscrits.\nLa notícia de la dimissió va saltar ahir al diari digital viladeroses.cat, on tots tres asseguren que pleguen del partit perquè no se senten identificats amb la nova executiva del PSC a Roses. A final del mes passat, Olga Simarro va ser escollida alcaldable del PSC a Roses per a les eleccions municipals del 2015. Simarro afirmava recentment que creia que la seva candidatura a les municipals no tindria p...


La Vall del Ges i el Bisaura: CASCADES I SALTS D'AIGUA: Salt de la Capa petita\nCASCADES I SALTS D'AIGUA: Salt de la Capa petita\ntorrent de Fontcuberta\nTot i que es tracta d'un salt d'aigua de petites dimensions, dues són les característiques que el fan destacable.\nLa primera perquè és el punt on el rec de la Creu de l'Espinau (o Espinal) aboca les aigues a la riera del Toll. Aquest rec de la Creu de l'Espinau (o Espinal) és l'aiguavés de tota la raconada del coll de la Creu de l'Espinau (o Espinal) lloc on algunes de les publicacions consultades ubiquen el naixement del riu Ges.\nRecordem que també hi ha altres versions entre elles el mapa Alpina que donen nom al riu Ges un tros més avall, a partir de la casa de les Escanes, en el punt on la riera de Ciuret s'ajunta amb el torrent de les Nou Fonts.\nI aprofito per dir la meva respecta a la qüestió d'on neix el riu Ges: amb la perspectiva que em dona l'haver voltat per les raconades de Cabagés (vano de cims que queden a la cara nord de l'ermita de Santa Margarida de Cabagés), jo m'apunto a la idea de l'Alpina: si bé és cert que molt probablement el rec o font que queda a més alçada és el que baixa des del coll de la Creu de l'Espinau (o Espinal) són tants els recs i reguerots que afavorits pel desnivell del terreny hi ha en aquella zona que també penso que és correcta el no considerar el naixement del riu Ges en un doll d'aigua, si no una vegada ja s'han unificat tots ells.\nUna altre raó que em fa pensar així és el topònim Cabagés (Cap de Ges) que hi he trobat, que per exemple, dóna nom a l'ermita abans esmentada. És la idea d'un ampli espai en forma de ventall o semicorona circular per on baixen tot un seguit de petits recs i torrents.\nCap altre topònim he escoltat o trobat que faci referència explícita a una ubicació o punt en concret.\nDit això, i tornant al salt, la segona característica que destacaria és la petita però bonica i ben formada capa de tosca que li ha quedat i que li dona nom: el salt de la Capa petita.\nLa seva alçada és d'uns 2,5 / 3 metres.


Més de 650 inscrits a la caminada popular Rutes Reus d'aquest diumenge\nL'excursió sortirà de les Borges del Camp i acabarà al Mercat Central de Reus\nActualitzada 01/03/2018 a les 11:44\nUn total de 658 persones s’han inscrit a la nova caminada popular de Rutes Reus, que tindrà lloc aquest diumenge 4 de març. La caminada consistirà en un recorregut de 12,4 quilòmetres amb sortida a les Borges del Camp i arribada al Mercat Central de Reus. Els inscrits podran desplaçar-se fins a les Borges amb autocar des de la plaça de les Oques amb sortida a les 9 del matí. La caminada popular s'iniciarà a les 10 del matí des de les Borges.\nLa inscripció a la caminada és gratuïta i es pot realitzar a través del web de l'esdeveniment fins al dissabte 3 de març a les 12 del migdia. Es recomana als participants que portin la seva cantimplora o recipient amb l'aigua suficient per a hidratar-se durant el recorregut.\nLa Regidoria d’Esports ha programat 6 caminades populars Rutes Reus aquest 2018, una més que l’any passat, amb l’objectiu de superar els més de 3.000 participants de 2017. Les caminades d’inscripció gratuïta estan programades els dies 4 de març, 8 d’abril, 17 de Juny, 16 de setembre, 4 de novembre i 16 de desembre.\nComenta el contingut : Més de 650 inscrits a la caminada popular Rutes Reus d'aquest diumenge


Postgrau en Psicoteràpia centrada en la persona | Instituto Carl Rogers\nGrups reduïts (màxim 18 persones).\nC. Rogers (1902-1987) i els seus col·laboradors van desenvolupar els constructors centrals de l’enfocament, partint de la seva experiència clínica i basant-se en el mètode científic.\nI així, en la teràpia centrada en el client, l’objectiu és que la persona aconsegueixi recuperar el contacte amb la seva naturalesa orgànica, amb el seu Jo real; per a això, el terapeuta per mitjà de l’actitud de l’empatia, l’acceptació incondicional i la congruència (expressades a través de la tècnica) estableix una relació de seguretat psicològica amb el client, que li permetrà l’entrada progressiva en el seu món intern, l’avanç cap a de presa de consciència de l’experiència negada, la trobada amb nous significats de la seva experiència i l’avanç cap al procés progressiu de reorganització del seu Jo.\nLa formació es desenvolupa tant en l’àmbit individual como en el grupal.\nA través de la contínua pràctica clínica que experimentaràs al llarg del curs podràs destriar l’estil terapèutic que més s’adeqüi a tu mateix.\n125 hores presencials\n100 hores online i treball personal\nAprendre a intervenir psicoterapèuticament online tant en format individual com grupal.\nDonades les circumstàncies excepcionals que estem vivint, si no poguéssim iniciar les classes presencialment, les faríem online fins a tornar a la situació normal.\nDades y horaris\n1r grup: de 10h a 12h\nDissabtes de 10h a 14h i de 15.30h a 19.30h\n16 i 17 d’octubre 2020\n12 i 13 de febrer 2021\nProfessorat del Postgrau de Psicoteràpia Centrada en la Persona\nPrincipis de Psicoteràpia Integradora\nConcepción de l’ésser humà, de la malaltia i la salut.\nNocions claus en l’enfocament centrada en la persona\nLa teoria de la inclinació: neurobiologia, classificació i models interns de treball.\nLa figura del terapeuta: transferència i contratransferencia.\nLes automanifestaciones o l’expressió dels sentiments en teràpia. Implicacions d’aquesta intervenció.\nEntrevista telefònica per al Postgrau en Psicoteràpia centrada en la Persona


Dissenyat per cobrir les necessitats de qualsevol esportista i ideal per a la pràctica del ciclisme, TwoNav Sportiva2 + reafirma totes les qualitats de TwoNav Sportiva2 incloent avenços importants que el converteixen en un dels GPS més àgils, ràpids i pràctics del mercat. A més, la tecnologia ANT + ™ et permetrà transmetre de manera inalàmbrica les dades emeses per qualsevol dels teus perifèrics al GPS (sensor de velocitat, sensor de cadència i pulsòmetre).\nTwoNav Sportiva2 + disposa del certificat ANT + ™ i és compatible amb instruments ANT + ™ dels següents tipus: pulsòmetres, sensors de cadència, sensors de velocitat de bicicleta i sensors combo de velocitat / cadència.\nAmb el nou TwoNav Sportiva2 + podràs navegar a través de mapes vectorials TomTom, OpenStreetMap, mapes topogràfics, imatges de satèl · lit (ICC, IGN, CNIG ...) i mapes de relleu, alhora que graves el teu track.\nGràcies als Roadbooks digitals, dibuixeu el seu track, afegiu croquis o fotografies amb comentaris de les maniobres més complexes i envia'l tot al teu GPS.\nTwoNav Sportiva2 + també posa al seu abast múltiples funcions: alarmes de camp, representacions gràfiques, Virtual Coach ... i moltes altres funcions.\n• Dimensió: 58 x 105 x 23 mm\n• Pes: 124 g (bateria inclosa)\n• Pantalla: Tàctil transflectiva (3'')\n• Resolució: 240 x 400 píxels\n• Certificació: IPX6\n• Instruments: Tecnologia ANT + ™, Brúixola, Baròmetre, Acceleròmetre, Sensor de llum, Buzzer ...\n• Xip GPS: MTK3339\n• Bateria: Li-ió 1.150 mAh\n• Autonomia (modes d'energia): Standard (10 h) / Economy (12 h) / Survival (18 h)\n• Memòria interna flash: 4 GB\n• Lector de targeta MicroSD: Fins a 32 GB (targetes MicroSD compatibles)\n• Connexió PC: MiniUSB\nInclòs en la caixa ...\n• Mapa topogràfic: Segons el pack seleccionat (1-5 Tessel ·, 1 Regió, 1 Zona o 1 País)\n• Mapa vectorial (OpenStreetMap ®): Món\n• Cradle dispositiu\n• Cable USB per a connexions (USB-MiniUSB)\n• Suport de bicicleta\n• Corretja de canell amb punter\n• Pulsòmetre (opcional)\n• Sensor de cadència / velocitat (opcional)\n• Carregador de paret\n• Adquisició del software Land / Air amb un descompte del -50% (versió completa)


Obrim dos nous locals a Figueres i Sant Cugat del Vallès | Establiments Viena\nEl passat 4 de juliol vam obrim un nou local a Figueres. Es tracta del primer establiment a l’Alt Empordà i el cinquè a la província de Girona. Ubicat a la zona comercial de Vilatenim – a l’Avinguda de Roses, 86 – el local es suma a l’oferta d’oci del principal punt d’atracció de la comarca.\nDues setmanes després, el 18 de juliol, obríem les portes del nou Viena de Sant Cugat, ubicat al Carrer de Can Solà, 1-3. Es tracta del tercer local a la ciutat i amb ell consolidem la nostra presència a la ciutat vallesana.\nEls dos locals són construccions tipus xalet, un espai còmode i diàfan amb terrassa, aparcament gratuït i servei directe al cotxe. Inspirats en els cafès europeus, ofereixen servei de cuina ininterromput, des de les 8 del matí fins a la mitjanit.


Joan Llorenç - Viquipèdia, l'enciclopèdia lliure\nPer a altres significats, vegeu «Joan Llorens».\n1520 (61/62 anys)\nJoan Llorenç, (València, 1458-1520) és considerat l'ideòleg i fundador de la Revolta de les germanies de València.\nLlorenç fou un agermanat del gremi dels paraires. El seu objectiu no era altre que reivindicar activament la restauració del monopoli gremial en la manufactura tèxtil. Formava part de la burgesia local de la ciutat de València i actuà com a primer líder de la revolta i de la Junta dels Tretze.\nA la seua mort, el caràcter moderat de la revolta fou substituït per una facció més radical i bèl·lica, encapçalada per Vicent Peris. En aquest procés, la revolta adoptà un canvi d'ideologia, des d'un caràcter reivindicador polític i comercial de la burgesia local, a una revolució de classes generalitzada a tot el Regne de València.\n↑ «Joan Llorenç». L'Enciclopèdia.cat. Barcelona: Grup Enciclopèdia Catalana.\nObtingut de «https://ca.wikipedia.org/w/index.php?title=Joan_Llorenç&oldid=23761878»\nLa pàgina va ser modificada per darrera vegada el 10 juny 2020 a les 05:07.


Italo Svevo va néixer en el si d'una família jueva, a Trieste, quan encara era austríaca, l'any 1861 i va morir el 1928. Pseudònim d'Ettore Schmitz, el 1892 va publicar la seva primera novel.la, 'Una vita', que va passar desapercebuda. Tampoc no va tenir gaire fortuna amb el seu segon llibre, 'Senilità' (1896). Decebut, Svevo va iniciar un llarg període de silenci, durant el qual va viatjar per Europa i es va interessar per la psicoanàlisi. El 1923 va publicar 'La consciència de Zeno', que James Joyce, amic de Svevo i entusiasta de la seva prosa, va donar a conèixer a la crítica internacional. Poc abans de morir, Italo Svevo va veure reconeguda la seva obra, tant a Itàlia, de la mà d'Eugenio Montale, com a l'estranger.\nLa consciència de Zeno (La coscienza di Zeno) [fragment]\nPer primera vegada vaig pensar d'escampar la boira, deixar Trieste i anar a un altre lloc a la recerca de distracció. No hi havia res a fer. Ada estava perduda, per a mi. N'estava segur! No deu ser que creia que Ada es casaria amb un home només després d'haver-lo desgabellat i pesat com si es tractés de concedir-li una distinció acadèmica? Em semblava ridícul perquè veritablement el contrabaix, entre éssers humans, no hauria hagut de comptar a l'hora d'escollir marit, però això no em salvava. Sentia la importància d'aquell so. Era decisiu com per als ocells cantors.\nEm vaig encauar en el meu despatx quan el dia de festa encara no havia acabat per als altres. Vaig treure el violí de la funda, sense saber si esdernegar-lo o tocar-lo. El vaig tocar una mica com si volgués donar-li el darrer adéu i a la fi em vaig posar a estudiar l'etern Kreutzer. Havia fer córrer tants quilòmetres al meu arc en aquella mateixa cambra que, d'una manera rutinària, vaig posar-me a fer-n'hi córrer més, desorientat com estava.\nTothom qui es dedica a aquelles maleïdes quatre cordes sap, mentre viu aïllat, de quina manera hom creu que cada petit esforç aporta el corresponent progrés. Si no fos així, qui voldria sotmetre's a una feina forçada sense fi, com si hagués tingut la desgràcia de matar algú? Al cap d'una estona em semblà que la meva lluita amb Guido no estava perduda definitivament. Qui sap si no se m'havia concedit d'intervenir entre Guido i Ada amb un violí victoriós?\nAixò no era presumpció sinó el meu únic optimisme del qual no vaig saber alliberar-me mai. Tota amenaça de mala sort m'espanta al principi, però just després se m'oblida en la fe més fervent de saber evitar-la. Allí, a més, no hi havia altra solució que fer tornar més benèvol el meu concepte sobre la meva capacitat com a violinista. En les arts en general se sap que el criteri més segur és el resultant de la comparació, que aquí faltava. I després, el violí sona tan a prop de l'orellaque arriba de seguida al cor. Quan, cansat, vaig deixar de tocar, em vaig dir:\n--Molt bé, Zeno, t'has guanyat el pa.\n[Copyright© 1985. Hereus d'Italo Svevo i Edicions La Magrana. Traducció de Carme Arenas i Elisabetta Sarmati. All rights reserved.]


Alumni Elisava Solidari – Ajuda’ns a dissenyar “La llum de la vida” | Elisava\nAlumni Elisava Solidari – Ajuda’ns a dissenyar “La llum de la vida”\nData: 11.03.2019 - 31.03.2019\n[Notícia actualitzada el 03.04.19]\nEl comitè format per representants de la Fundació Villavecchia i Elisava Alumni ha escollit la proposta “Abraçada lumínica” de l’alumne Carles Roman per il·luminar la Sagrada Família en el concert commemoratiu del 30è aniversari de la Fundació.\nDes de 1989, la Fundació d'Oncologia Infantil Enriqueta Villavecchia treballa per millorar la qualitat de vida dels nens i joves malalts de càncer o altres malalties greus, i per donar suport a les seves famílies.\nAmb motiu del concert commemoratiu del 30è aniversari de la Fundació, que se celebrarà a la Sagrada Família, des d'Elisava Alumni Solidari hem volgut donar suport a aquesta iniciativa mitjançant el disseny.\nPer això, hem animat als alumnes i als membres de la comunitat Elisava Alumni perquè ens enviïn les teves propostes per obtenir un element lluminós, "la llum de la vida", que s'entregarà als 2.400 assistents durant concert commemoratiu, i que s'encendrà en un moment concret en record i en homenatge a tots els nens i nenes als que la Fundació ha acompanyat al llarg de 30 anys.\nBases convocatòria Fundació Villavecchia\nCONVOCATÒRIA LLUMINÀRIA F VILLAVECCHIA CA OK.pdf


Viquipèdia:Encobriment de la manca d'admissibilitat - Viquipèdia, l'enciclopèdia lliure\nAquestes disfresses semblen molt interessants. Però al darrere hi ha gent normal.\nL'encobriment de la falta d'admissibilitat consisteix a prendre les mesures necessàries per encobrir el fet que un subjecte no és realment admissible a l'enciclopèdia. Això no és, en sí, una violació de cap política, i, per tant, no es prendran mesures contra el creador o els altres editors (a menys que es tracti d'una falsa alarma). Però si la manca de notorietat és descoberta, l'article podrà ser eliminat.\nL'encobriment és una acció generalment duita a terme per editors veterans que coneixen la diferència entre el que és admissible i el que no ho és, i amb els quals altres editors aniran en compte abans de fer una proposta d'esborrat. Els usuaris novells ingenus probablement no encobriran deliberadament un article, ja que tenen menys probabilitats de saber el que és l'admissibilitat; seran més propensos a creure que un article que està ben escrit i que té un munt de referències és sobre un tema admissible simplement degut al seu format. No obstant això, alguns escriptors professionals amb experiència en relacions públiques, sovint saben adoptar aquestes tècniques, algunes de les quals són estàndards en la seva professió, i seran capaços de fer-ho fins i tot en les seves primeres edicions.\n1 Formes en que la falta d'admissibilitat es pot encobrir\n1.2 Enllaços externs\n1.4 Construcció d'una biografia\nFormes en que la falta d'admissibilitat es pot encobrirModifica\nHi ha diverses maneres d'encobrir la manca d'admissibilitat d'un article:\nL'ús de nombroses referències, moltes vegades innecessàries, conegut com a bombardeig, pot donar una bona impressió i fer que un article sembli admissible. En molts casos, aquestes fonts no fan referència directa al tema, no són fonts fiables, no referencien el que es diu al text o són simples enllaços externs.\nMalgrat que un article pot tenir manca de referències, alguns articles poden tenir una secció d'enllaços externs que sembli conferir-li admissibilitat. Aquests enllaços poden estar vinculats amb el subjecte: la seva pròpia web, la seva pàgina de MySpace, el seu bloc, o d'altre tipus de fonts no fiables. S'han de permetre aquest tipus d'enllaços en una pàgina quan l'admissibilitat hagi estat establerta, però s'ha de tenir en compte que aquests enllaços no són el que confereix l'admissibilitat a l'article.\nUna pàgina ben escrita per algú amb experiència en el llenguatge Wiki i la redacció d'articles pot donar l'efecte que el tema és admissible. La pàgina pot tenir un munt d'enllaços a altres articles de color blau, una o més imatges, una infotaula, una plantilla de navegació o d'altres plantilles que el fan semblar un bon article. La qualitat lingüística del text pot ser irrefutable. Encara que aquestes són les característiques d'un article ben escrit, no confereixen automàticament l'admissibilitat d'un tema.\nConstrucció d'una biografiaModifica\nL'admissibilitat d'una persona viva pot ser dissimulada en incloure també la seva biografia, com que es va graduar de secundària a tal institut o ser entrevistat per un diari local. L'editor inclou aquests esdeveniments, en general acompanyats de fonts vàlides, tractant d'establir una reputació de la persona. La fusió de diversos esdeveniments no relacionats no notables ens allunya de la veritable finalitat de la creació de l'article.\nNombroses infotaules i plantilles de navegació que presenten l'article com a part d'una sèrie sobre la família de la persona, religió, partit polític, l'àmbit de la recerca, etc ens poden allunyar del fet que res sobre el subjecte, a part de les dades biogràfiques més elementals, és de coneixement públic, a causa de la completa falta d'admissibilitat.\nWikipedia:Don't create an article on a news story covered in 109 newspapers (anglès)\nen:Wikipedia:No amount of editing can overcome a lack of notability (anglès)\nen:Wikipedia:Lipstick on a pig (anglès)\nObtingut de «https://ca.wikipedia.org/w/index.php?title=Viquipèdia:Encobriment_de_la_manca_d%27admissibilitat&oldid=16860688»\nDarrera modificació: 29 abr 2016 a les 17:33\nLa pàgina va ser modificada per darrera vegada el 29 abr 2016 a les 17:33.


Èxit del curs de Llengua de Signes Catalana — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Èxit del curs de Llengua de Signes Catalana\nDurant aquest mes d’abril s'ha fet a la Seu d’Urgell el curs de llengua de signes catalana adreçat a totes aquelles persones interessades en adquirir coneixements bàsics en el Llenguatge de Signes en Català (LSC).\nLa regidora de Serveis Socials, Anna Vives, destaca l'"èxit de participació, fet que ha comportat obrir una llista d’espera per a la propera edició d’aquest curs”. Vives es mostra satisfeta "del nivell de la formació donada que ha cobert totes les expectatives respecte els continguts del curs”.\nEl curs l'ha impartit una professora de la Federació de Persones Sordes de Catalunya (FESOCA) i s'ha fet a l’alberg La Valira. Des de FESOCA s’ha valorat la important participació dels urgellencs i urgellenques. El proper curs es farà la tardor vinent.\nEls alumnes d’aquest curs han pogut adquirir un nivell de comprensió i expressió en el LSC bàsic que faciliti l’intercanvi comunicatiu amb les persones sordes. Alhora, es fomenta el respecte i comprensió cap a aquestes persones. Els alumnes del curs, provinents de la Seu però també d’Andorra i comarques veïnes, han obtingut un certificat d’assistència.\nEls cursos es van iniciar arran de la demanda realitzada per la família d'una persona sorda. D’aquesta manera, des de l’Ajuntament de La Seu d’Urgell es va satisfer aquesta mancança de formació especialitzada. L'activitat també ha rebut el segiment del programa ‘In situ’ d’Andorra Televisió, que li va dedicar un reportatge.